Taalgebruik: emigreer, immigreerArgieffoto (Foto: Anugrah Lohiya/Pexels) Sommige gebruikers van Afrikaans verwar die twee woorde “emigreer” en “immigreer” en gebruik dan byvoorbeeld “immigreer” as hulle eintlik “emigreer” bedoel. Mense wat uit/ van ŉ land emigreer, is emigrante. Dit lyk of mense emigreer solank hulle nog op pad is na die land van hul keuse en immigreer wanneer hulle in daardie land aankom. Uit die oogpunt van die land van aankoms is hulle van die begin af immigrante: Suid-Afrika sal in die toekoms baie meer immigrante uit Europa lok. Gebruik in grensgevalle moontlik ŉ ander werkwoord: migreer, verhuis, trek of gaan. Bron: Skryf Afrikaans van A tot Z